**ПРОЕКТ**

**РЕШЕНИЕ:**

На основание чл. 28, ал. 2 от Закона за културното наследство и чл. 8, ал. 1 от Закона за закрила и развитие на културата, Общински съвет - Габрово

**РЕШИ:**

1. Изразява съгласие за създаване на филиал “Център за съвременно изкуство “Кристо и Жан-Клод” към Музей “Дом на хумора и сатирата” - Габрово.
2. Изразява съгласие да предостави на филиала “Център за съвременно изкуство “Кристо и Жан-Клод” за опазване и представяне 50 броя подписани постери на проекти, реализирани от Кристо и Жан-Клод, съгласно условията на Споразумение между Община Габрово и Стефан, Анани и Христо Явашеви от 25.06.2013 г.
3. Изразява съгласие филиалът да се помещава в сградата на Музей “Дом на хумора и сатирата” - Габрово.
4. Изразява съгласие филиалът да се финансира чрез бюджета на Музей “Дом на хумора и сатирата”.
5. Проектът за решение за създаване на филиал “Център за съвременно изкуство “Кристо и Жан-Клод” към Музей “Дом на хумора и сатирата” Габрово да се изпрати за съгласуване от Министъра на културата.
6. Предлага на Министъра на културата, на основание чл. 28, ал. 2 от Закона за културното наследство и чл. 8, ал. 1 от Закона за закрила и развитие на културата да съгласува предложението за създаване на филиал “Център за съвременно изкуство “Кристо и Жан-Клод” към Музей “Дом на хумора и сатирата” - Габрово.